stanford-oval/wikipedia huggingface dataset:
Sean Marquette

| Sean Marquette> Henkilötiedot |
| --- | --- |
Koko nimi:  Sean Anthony Edward Rodriguez
Syntynyt: 30. kesäkuuta 1988 (ikä 36) Dallas, Texas
Näyttelijä
Aktiivisena:  1995–
Merkittävät roolit:   Mac  (Foster's Home for Imaginary Friends)  Hämähäkkimies  (Ultimate Spider-Man) 
Aiheesta muualla
Viralliset kotisivut
IMDb 
Sean Marquette (oik. Sean Anthony Edward Rodriguez, s. 30. kesäkuuta 1988 Dallas, Texas) on yhdysvaltalainen näyttelijä.
Ura

Lapsinäyttelijänä uransa aloittanut Sean Marquette syntyi Dallasissa, Texasissa Jorge Luis Rodriguezille ja Patricia Helen Marketille. Hänellä on myös kaksi vanhempaa veljeä, Chris ja Eric Marquette.
Marquette esiintyi ensi kerran televisiosarjassa All My Children muutaman jakson verran, jonka aikana hän sai YoungStar-ehdokkuuden vuonna 1998. Sarjan jälkeen Marquette teki useita muutaman jakson vierailevia rooleja televisiosarjoissa, kuten Tohtori Becker, Amyn lailla, Enkelin kosketus, Veljemme on nero ja Titus. 2000-luvulla hän ryhtyi tekemään näytelmäroolien lisäksi äänirooleja, joista ensimmäinen oli animaatiosarjassa Batman of the Future. Myöhemmin vuonna 2004 Marquette sai ensimmäisen pääroolinsa animaatiosarjasta Foster’s Home for Imaginary Friends. Vuotta myöhemmin häntä kuultiin Hämähäkkimiehenä videopelissä Ultimate Spider-Man. Hän on myös näytellyt nuorta Matt Flamhaffia elokuvassa 13 ja risat.
Aiheesta muualla

Sean Marquette Voice Chasersissa (Arkistoitu – Internet Archive) (englanniksi)
Sean Marquette Biography (1988-) Film Reference. Viitattu 28.8.2023. (englanniksi)
Chris Marquette NNDB. Viitattu 28.8.2023. (englanniksi)
Weilin lause

Matematiikassa Weilin lause eli Riemannin hypoteesi käyrille on funktiokuntiin liittyvä epäyhtälö. Sen mukaan jos F on yhden muuttujan funktiokunta äärellisen q-alkioisen kunnan K suhteen, F/K:n genus on g ja N on F/K:n astetta 1 olevien alkujakajien lukumäärä, on voimassa  |N-q-1|\leq 2g{\sqrt {q}}.
Weil

Weil tai Weill voi tarkoittaa seuraavia:
Weil am Rhein, kaupunki Baden-Württembergissä Saksassa
André Weil (1906–1998), ranskalainen matemaatikko
Bruno Weil (s. 1949), saksalainen kapellimestari
Cynthia Weil (1940–2023), yhdysvaltalainen lauluntekijä ja sanoittaja
Gert Weil (s. 1960), chileläinen kuulantyöntäjä
Gustav Weil (1808–1889), saksalainen orientalisti ja islamin tutkija
Jack Weil (1901–2008), yhdysvaltalainen liikemies
Kurt Weill (1900–1950), saksalainen säveltäjä
Liza Weil (s. 1977), yhdysvaltalainen näyttelijä
Raymond Weil (1926–2014), sveitsiläinen kellojen valmistaja
Simone Weil (1909–1943), ranskalainen filosofi
Susan Weil (s. 1930), yhdysvaltalainen taidemaalari ja taidegraafikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Weil”, voi hakea sivunnimihaulla, laajalla sivunnimihaulla tai tekstihaulla.
Weikko Puro

Weikko Ferdinand Puro (ent. Bäck, 7. kesäkuuta 1884 Säkylä – 4. huhtikuuta 1959) oli suomalainen taidemaalari.
Puro opiskeli Turun piirustuskoulussa 1903–1906 ja kolme vuotta Victor Westerholmin oppilaana. Hän teki opintomatkoja Saksaan 1922 –1923 ja Parisiin 1928. Hän debytoi taiteilijana Turussa 1908. Hänen töitään on ollut näyttelyissä muun muassa Kööpenhaminassa 1919 ja turkulaisten taiteilijoiden näyttelyssä Göteborgissa Ruotsissa 1946. Hänellä oli useita yksityisnäyttelyjä Turussa.
Puro työskenteli luennoitsijana Turun Taideyhdistyksen piirustuskoulussa. Hän oli Turun Sanomien toimittaja 1911–1947 ja päätoimittaja 1947–1959. Hän aloitti Turun Sanomissa piirtäjänä ja taidenäyttelyjen selostajana ja oli sitten myös maaseutuosaston hoitajana, pakinoitsijana nimimerkillä Annajoeli ja lehden taideosaston hoitajana.
Puro oli Turun Taideyhdistyksen arvostelulautakunnan jäsenenä useita vuosia ja sen johtokunnan jäsenenä 1924–1926 sekä oli myös Turun Taiteilijaseuran johtokunnan jäsenenä. Hän kuului Turun Suomalaisen Teatterin johtokuntaan 1918–1920 ja oli sen sihteerinä 1919–1920. Puro luennoi Turun Taideyhdistyksen koulussa ja Turun Työväenopistossa ja oli muutamia vuosia Turun Nuorsuomalaisten Nuorten johtokunnan jäsenenä.
Sexsmith

| Sexsmith |
| --- | --- |
 Sexsmith
 Koordinaatit: 55°20′43″N, 118°46′10″W 
Valtio:   Kanada
Provinssi:  Alberta
Perustettu (Bennville):  1911
Uudelleen nimettiin (Sexsmith):  1916
Kaupungiksi:  1979
Hallinto:  
 – Pormestari:  Claude Lagace
Pinta-ala:  
 – Kokonaispinta-ala:  3,43 km²
Väkiluku (2006):  1 959
 – Väestötiheys:  572,0 as./km²
Aikavyöhyke:  UTC-7
 – Kesäaika:  UTC-6
Postinumero:  T0H 3C0
Suuntanumero(t):  780
Lempinimi::  Grain capital of the British Empire
 
 Kaupungin kotisivut 
Infobox OKVirheellinen NIMI-arvo: 
Sexsmith on 1 959 asukkaan (2006) kaupunki Albertan provinssissa Kanadassa. Provinssin pääkaupunki Edmonton sijaitsee 480 km kaakkoon Sexsmithistä. Alun perin paikan nimi oli Bennville, mutta nimi muutettiin 1916 Sexsmithiksi, David Sexsmithin kunniaksi. Kylän statuksen Sexsmith sai 1929 ja lopulta kaupungiksi 1979. Rautatie Sexsmithiin valmistui vuonna 1916. rautatietä pitkin kaupunkiin virtasi kasvava määrä siirtolaisia ja alueen asukasluku kasvoi huomattavasti. Vuonna 1929 kylässä asui noin 200 henkilöä. 1930-luvulla kylässä oli kahdeksan viljasiiloa ja kylää kutsuttiin nimellä The grain capital of the British Empire (suom. Brittiläisen kansainyhteisön viljapääkaupunki).
Vuosittain Sexsmithin kaupungissa järjestetään perhefestivaali Chautauqua Day. Vaikka asukkaita on vain vajaat 2000, niin paikkakunnalla toimii 10 kirkkoa, 6 hotellia ja kaksi golf-kenttää
Aiheesta muualla

Kaupungin kotisivut
Showdown (albumi)

| Showdown Rust n’ Rage |
| --- | --- | --- |

Studioalbumin tiedot
 Julkaistu: 2013
 Kesto: 49.45
 Levy-yhtiö: Ektro Records
Rust n’ Ragen muut julkaisut
|   | Showdown 2013 | Tales from the Wasteland 2018 |
Showdown on Rust n’ Ragen debyyttialbumi, joka julkaistiin vuonna 2013.
Kappaleet

Road To Nowhere – 1.27
Secret Highways – 4.49
Hotter Than You – 3.44
Locked 'N' Loaded – 4.50
This Time – 3.55
Hit the Ground – 4.41
Thrill Me – 3.56
Where the Angels Go To Die – 5.56
Hollow Life – 5.32
Sounds of the City – 4.01
Black Rose – 6.49
Arvostelut

Inferno:
Soundi:
Weimarer Land

Weimarer Landin piirikunta (saks. Landkreis Weimarer Land) on piirikunta Saksan Thüringenin osavaltiossa. Se ulottuu osavaltion pääkaupungista Erfurtista itään Saksi-Anhaltin rajalle. Piirikunnan pinta-ala on 804,48 neliökilometriä ja väkiluku 81 947 asukasta; pääkaupunki on Apolda.

Thüringenin piirikunnat ja kaupunkipiirit
Altenburger Land
Eichsfeld
Eisenach
Erfurt
Gera
Gotha
Greiz
Hildburghausen
Ilm-Kreis
Jena
Kyffhäuserkreis
Nordhausen
Saale-Holzland-Kreis
Saale-Orla-Kreis
Saalfeld-Rudolstadt
Schmalkalden-Meiningen
Sömmerda
Sonneberg
Suhl
Unstrut-Hainich-Kreis
Wartburgkreis
Weimar
Weimarer Land
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Weimarer Land
Shaun White

| Shaun White |
| --- | --- |
 Shaun White syyskuussa 2007.
Henkilötiedot
Syntynyt: 3. syyskuuta 1986 (ikä 38) San Diego
Ammatti:  lumilautailija rullalautailija
Aiheesta muualla
Kotisivu
| Mitalit> Maa:   Yhdysvallat.Miesten lumilautailu. Olympialaiset  | Mitalit> Maa:   Yhdysvallat.Miesten lumilautailu. Olympialaiset  | Mitalit> Maa:   Yhdysvallat.Miesten lumilautailu. Olympialaiset  | Maa:   Yhdysvallat> Miesten lumilautailu. |
| --- | --- | --- | --- |
|  Kultaa | Torino 2006 | lumikouru |  |
|  Kultaa | Vancouver 2010 | lumikouru |  |
|  Kultaa | Pyeongchang 2018 | lumikouru |  |
Shaun Roger White (s. 3. syyskuuta 1986 San Diego, Kalifornia) on yhdysvaltalainen lumi- ja rullalautailija. Hän voitti olympiakultaa lumikourussa Torinon 2006, Vancouverin 2010 ja Pyeongchangin 2018 talviolympialaisissa. Whitea pidetään maailman parhaana lumilautailijana. Hän lopetti uransa Pekingin olympialaisissa 2022.
Elämä ja ura

Whitella todettiin heti syntymän jälkeen sydänvika (Fallotin tetralogia, TOF) ja yksivuotiaana hänelle tehtiin kaksi sydänleikkausta.
Whiten isoveli, Jesse, kiinnostui rullalautailusta minkä myötä myös Shaun kiinnostui lajista. Lumilautailun White aloitti kuusivuotiaana veljensä innottamana. Hänen sanottiin olevan liian nuori lumilautailemaan, mutta hän jatkoi kuitenkin harjoittelua. Pian hän sai sponsorisopimuksen Burtonin kanssa, kun hänen äitinsä soitti yritykseen kysyäkseen olisiko heillä 6-vuotiaalle sopivaa lautaa.
White on seurustellut vuodesta 2020 lähtien Vampyyripäiväkirjat-tähti Nina Dobrevin kanssa.
Elämä ja ura > Lumilautailu

White on osallistunut X Games -kilpailuihin, ja sijoittunut kolmen parhaan joukkoon vuodesta 2002 lähtien. Hänellä on kilpailuista 18 mitalia (13 kultaa, 3 hopeaa ja 2 pronssia).
Punertavien hiustensa vuoksi Whitea on kutsuttu lempinimellä "The Flying Tomato".
Elämä ja ura > Rullalautailu

White on työskennellyt pitkään Tony Hawkin kanssa. Hawk tapasi Whiten tämän ollessa 9-vuotias.
Ammattilaisrullalautailijan uran White aloitti 16-vuotiaana vuonna 2003. Hän on osallistunut X Games -kilpailuihin myös rullalautailijana ja voittanut kaksi kultamitalia (2007 ja 2011), kaksi hopeaa (2005 ja 2010) sekä pronssia (2008).
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Shaun Whiten profiili TTR:n sivuilla (Arkistoitu – Internet Archive)
Shaun White Kansainvälinen hiihtoliitto (FIS). (englanniksi)
Shaun White Team USA:n sivuilla
Shaun White Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shaun White
Miesten lumilautailun half-pipen olympiavoittajat
Käännös suomeksi
Sebastian Holmgård

| Sebastian Holmgård> Henkilötiedot |
| --- | --- |
Syntynyt: 1. elokuuta 1991 (ikä 33)
Ammatti:  Muusikko
Muusikko
Tyylilajit:  Rock, Kuoro
Yhtyeet:  Linn, Lotus, Metallmässa & The Mrs Bighill Singers
  [ Muokkaa Wikidatassa ] [ ohje ]  
Sebastian Holmgård (s. 1. elokuuta 1991) on pedersöreläinen kitaristi, laulaja, lauluntekijä ja sanoittaja. Holmgård osallistui Suomen vuoden 2010 Euroviisukarsintaan Linn Nygårdin kanssa säveltämällään kappaleella Fatal Moment. He pääsivät Suomen finaaliin saakka ja sijoittuivat lopulta sijalle 7.
Holmgård lauloi Kuorosota-ohjelmassa Timo Kotipellon Lappajärven voittajakuorossa.
Hän on esiintynyt myös muissa kokoonpanoissa kuten Lotus, Metallmässa & The Mrs Bighill Singers.
Diskografia

Metallmässa: Himmelsväg (2009) (laulu & kitara)
Linn & Sebastian: Linn & Sebastian (2012) (laulu & kitara)
Diskografia > Kokoelmilla

Eurovision laulukilpailu 2010 Kokoelmalevy (2010) (Sisältää kappaleen Fatal Moment)
Palkinnot

Lotuksen Doobopclub- bändikilpailun voitto vuonna 2006
Aiheesta muualla

Metallmässa MySpacessa
Lotuksen kotisivut
Lotus MySpacessa
The Mrs Bighill Singers MySpacessa
The Mrs Bighill Singers Facebookissa
Shaun Tan

| Shaun Tan |
| --- | --- |

Henkilötiedot
Syntynyt:  1974 (ikä 49–50) Fremantle, Länsi-Australia, Australia
Kansalaisuus:  australialainen
Ammatti:  kirjailija, kuvittaja
Puoliso:  Inari Kiuru
Kirjailija
Äidinkieli: englanti
Tuotannon kieli: englanti
Palkinnot
 Astrid Lindgrenin muistopalkinto 
Aiheesta muualla
www.shauntan.net
Löydä lisää kirjailijoitaKirjallisuuden teemasivulta
Shaun Tan (s. noin 1974 Fremantle, Länsi-Australia, Australia) on palkittu australialainen kirjailija ja kuvittaja. Hänen kirjoistaan on suomennettu Etäisten esikaupunkien asioita (Tales from outer suburbia, 2008). Hänen tuotantoonsa kuuluu noin 120 teosta.
Elämä ja ura

Tanin isä on malesiankiinalainen, äiti irlantilainen. Hän vietti lapsuutensa Perthissä ja kirjoitti ja kuvitti tarinoita jo silloin. Erityisen mielenkiinnon kohteena olivat dinosaurukset, robotit ja avaruusalukset. Lapsuudesta mielenjääneitä kirjailijoita ovat muun muassa Quentin Blake ja Roald Dahl. Myöhemmin teini-iässä häneen tekivät vaikutuksen Ray Bradburyn kertomukset. Visuaalisia vaikutteita hän sai lähinnä television ja elokuvien kautta. Koulussa hän osallistui taideopetukseen, mutta myöhemmin hän on itse opettanut kirjankuvitusta.
Tanin puoliso on suomalainen graafinen suunnittelija Inari Kiuru.
Tan on kuvittanut nuorten aikuisten kirjallisuutta vuodesta 1996. Hän on kuvittanut myös ulkomaalaisten nuorten aikuisten kirjallisuutta kirjoittavien kirjailijoiden teoksia ja suunnitellut kirjankansia. Hän valmistui Länsi-Australian yliopistosta aineinaan englanninkielinen kirjallisuus ja taiteen historia, teoria ja kritiikki. Hän on maalannut muraaleja.
Palkinnot ja tunnustukset

International Illustrators of the Future Contest, voitto 1992
Deutscher Jugendliteraturpreis, 2009
Astrid Lindgrenin muistopalkinto (ALMA), 2011
Oscar-palkinto parhaasta animoidusta lyhytelokuvasta, 2011
Suomennettu teos

Etäisten esikaupunkien asioita.  (Alkuteos: Tales from outer suburbia)  Suomentanut Jaana Kapari-Jatta. Helsinki:  Lasten Keskus, 2015.  ISBN 978-952-288-303-2.
Aiheesta muualla

Shaun Tanin kotisivu
Maria Ihonen, Voimme tietää todella vähän, mutta kannattaa matkata maailman ääriin ottamaan selvää Kiiltomato.net, 17.10.2015
Shaun Tan vastaanottamassa Astrid Lindgrenin muistopalkintoa vuonna 2011 Ruotsissa. Seurassa Ruotsin silloinen kauppaministeri Ewa Björling ja kruununprinsessa Victoria.
Sanna Ahvenjärvi

Sanna Mari Ahvenjärvi (s. 19. huhtikuuta 1972 Rovaniemi) on suomalainen säveltäjä.
Ahvenjärvi kiinnostui varhain musiikista alttoviulunsoiton, laulun ja kansanmusiikin parissa. Hän soitti kansantanssiyhtye Siepakoissa. Suoritettuaan musiikin teorian opettajan jatkotutkinnon Oulun konservatoriossa hän lähti miehensä, säveltäjä Tapio Lappalaisen kanssa jatko-opintoja varten Luxemburgiin ja Salzburgiin. Ahvenjärvi sai sävellysdiplomin Mozarteumista.
Ahvenjärven sävellyksiä on esitetty Euroopassa, Aasiassa ja Amerikassa. Hän on soittanut Emilia-tyttärensä kanssa Haapajärvellä toimineessa Duo Sanemiliana -kokoonpanossa (viulu, alttoviulu). Hän on myös opettanut sävellystä. Tapio Lappalaisen kanssa Ahvenjärvi sävelsi arkkitehtuuriaiheisen Rakennetaan koulu! -oopperan (2014).
Ahvenjärven ja Tapio Lappalaisen sävellys Water sai Teosto-palkinnon vuonna 2023.
Teoksia > Näyttämömusiikki

Rakennetaan koulu! (2013–2014); kamariooppera yhteistyössä Tapio Lappalaisen kanssa
Teoksia > Orkesterimusiikki

Water (2019–2020) yhteistyössä Tapio Lappalaisen kanssa
Jubileum (2018) orkesterille ja kuorolle  yhteistyössä Tapio Lappalaisen kanssa
Kehtolaulu / Lullaby (2005/2017) kamariorkesterille
Miracle Overture (2005/2010–2011) sinfoniaorkesterille
Strörungen (2003–2005) sinfoniaorkesterille
Revontuulet (2004–2005) nuoriso-orkesterille
Tämänkin Hämärän (1997–1998) sopraanolle ja kamariorkesterille
Teoksia > Ensemblemusiikki

Neliniminen nainen (2015) sopranolle ja kitaralle
Ruut's aria (2015) Hiekkasilmä-operasta, versio 1; sopranolle, klarinetille, harmonikalle, pianolle, lyömäsoittimille, viululle, alttoviululle, sellolle ja kontrabassolle
Ruut's aria (2015) Hiekkasilmä-operasta, versio 2; sopranolle, klarinetille, harmonikalle, pianolle, lyömäsoittimille
Four songs from the song cycle: ”Elämän ja kuoleman lauluja” / ”Songs of Life and Death” (2013-2014) mezzosopraanolle, viululle ja pianolle
Songs of Life and Death (2013–2014) mezzosopraanolle, pianolle, lyömäsoittimille ja jousikvintetille
Tämänkin hämärän (1997–1998) sopraanolle ja pianolle
Aduendando (1998) kansanmusiikkiryhmälle
Teoksia > Kuoromusiikki

Haluan (2001) sekakuorolle
Teoksia > Kamarimusiikki

Bußetuende Zitrusseife (2019) sopranolle, huilulle, kitaralle ja sellolle yhteistyössä Tapio Lappalaisen kanssa
Kadonneiden aivojen metsästys (2009) kolmelle lyömäsoittajalle
Three small pieces for violin trio (2009–2010) viulutriolle
Three small pieces for viola trio (2009–2010) alttoviulutriolle
Fingers to the Bone (2004) viuluduolle
Composition for Windquintet (2002/2003) huilulle, oboelle, klarinetille, käyrätorvelle ja fagotille
String Quartet No.1 (1998–2000)
Teoksia > Sooloteoksia

No Piece by Violance (2002–2003) alttoviululle
Aiheesta muualla

Viralliset sivut (englanniksi)
Music Finland: Composers: Sanna Ahvenjärvi (englanniksi)
San Antonio Stars

| --- | --- |
San Antonio Stars
San Antonio Silver Starsin logo
Perustettu: 1997
Kotiareena: AT&T Center
Värit:               
WNBA-mestaruuksia: ei yhtään
Konferenssimestaruuksia: yksi (2008)
Päävalmentaja: Dan Hughes 
Omistaja: Peter Holt
San Antonio Stars on yhdysvaltalainen koripalloseura, joka pelaa Women's National Basketball Association -liigassa. Seura pelaa kotiottelunsa AT&T Centerissä San Antoniossa Texasissa, joka on myös NBA-seura San Antonio Spursin, jonka sisarseura Stars on, kotiareena. Stars kuuluu WNBA:n läntiseen konferenssiin. Joukkue tunnettiin vuosina 2003–2013 nimellä San Antonio Silver Stars ja vuosina 1997–2002 nimellä Utah Starzz.
Historia > Utah Starzz (1997–2002)

Stars aloitti WNBA:ssa vuonna 1997 yhtenä liigan perustajaseuroista. Seura tunnettiin tuolloin vielä nimellä Utah Starzz ja se pelasi kotiottelunsa Delta Center -areenalla (nykyisin EnergySolutions Arena) Salt Lake Cityssä Utahissa.
Utah Starzz ei onnistunut pääsemään WNBA:n pudotuspeleihin neljällä ensimmäisellä kaudellaan, vuosina 1997–2000. Vuonna 1997 Starzz jäi konferenssinsa ja koko liigan hännille voitettuaan vain seitsemän ottelua 28:sta, vuonna 1998 se jäi niin ikään läntisen konferenssin viimeiseksi voittoprosentilla 26,7 (kahdeksan voittoa, 22 tappiota), vuonna 1999 se jäi pudotuspelien ulkopuolelle voittoprosentilla 46,9 (saman voittoprosentin saavutti yhteensä kuusi seuraa, läntisen konferenssin sijoille 3–6 sijoittuneet joukkueet ja itäisen konferenssin sijoille 2–4 sijoittuneet, joista kaksi pääsi pudotuspeleihin) ja vuonna 2000 Starzz jäi niukasti 16-joukkueiseksi laajentuneen WNBA:n pudotuspelien ulkopuolelle, kun se jäi runkosarjassa läntisen konferenssin viidenneksi liigan kuudenneksi parhaalla voittoprosentilla 56,3.
Starzz pääsi ensimmäisen kerran pudotuspeleihin kaudella 2001, jolla sen runkosarjan voittoprosentti oli 59,4 (19 voittoa ja 13 tappiota). Pudotuspelien ensimmäisellä kierroksella vastaan asettui Sacramento Monarchs, joka voitti sarjan suoraan kahdessa ottelussa. Seuraavalla kaudella Starzz sijoittui runkosarjassa konferenssinsa kolmanneksi voittoprosentilla 62,5, joka oli myös koko liigan kolmanneksi paras. Se sai pudotuspelien ensimmäisellä kierroksella vastaansa Houston Cometsin, joka kaatui voitoin 2–1. Konferenssifinaaleissa Starzz kohtasi hallitsevan WNBA-mestarin Los Angeles Sparksin, joka oli vahvempi voitoin 2–0. Sparks eteni lopulta toiseen peräkkäiseen mestaruuteensa.
Historia > San Antonio Silver Stars (2003–2013)

Nousujohteinen menestys ei auttanut pitämään seuraa alkuperäisessä kotikaupungissaan Salt Lake Cityssä. NBA omisti kaikki WNBA-seurat vuoteen 2002 asti, jolloin useimpien seurojen omistus siirtyi samoissa kaupungeissa toimineiden NBA-seurojen omistajille. Utah Jazzin omistaja Larry H. Miller kuitenkin luopui Starzzista, joten seura myytiin vuoden 2002 lopulla NBA-seura San Antonio Spursin omistavalle Spurs Sports & Entertainmentille (pääomistaja Peter Holt), joka siirsi seuran San Antonioon. Seuran nimi vaihtui San Antonio Silver Starsiksi.
San Antonio Silver Stars kuului muuton jälkeen monena kautena WNBA:n heikoimpiin joukkueisiin. Vuonna 2003 se jäi konferenssinsa toiseksi viimeiseksi, kuudenneksi, voittoprosentilla 35,3 (12 voittoa ja 22 tappiota), vuosina 2004 ja 2005 konferenssinsa viimeiseksi voittoprosenteilla 26,5 (yhdeksän voittoa ja 25 tappiota) ja 20,6 (seitsemän voittoa ja 27 tappiota) ja vuonna 2006 konferenssinsa toiseksi viimeiseksi voittoprosentilla 38,2 (13 voittoa ja 21 tappiota).
Vuonna 2007 Silver Stars pääsi pudotuspeleihin viiden vuoden tauon jälkeen. Se sijoittui runkosarjassa konferenssinsa toiseksi liigan neljänneksi parhaalla voittoprosentilla 58,8 (20 voittoa ja 14 tappiota). Pudotuspelien ensimmäisellä kierroksella se kohtasi toisen kerran seurahistorian aikana Sacramento Monarchsin ja vei ottelusarjan voitoin 2–1. Konferenssifinaaleissa se hävisi tulevalle mestarille Phoenix Mercurylle suoraan kahdessa ottelussa. Silver Stars pääsi pudotuspeleihin myös neljällä seuraavalla kaudella. Näistä kausista parhaiten se menestyi kaudella 2008, jolla se sijoittui ensin runkosarjassa konferenssinsa ja koko liigan kärkeen voittoprosentilla 70,6 (24 voittoa ja kymmenen tappiota), ja eteni sitten ensimmäistä kertaa historiassaan WNBA:n loppuotteluihin. Se kohtasi pudotuspelien ensimmäisellä kierroksella Sacramento Monarchsin, jonka se voitti otteluvoitoin 2–1, ja konferenssifinaaleissa Los Angeles Sparksin, jonka se voitti niin ikään otteluvoitoin 2–1, mutta hävisi loppuotteluissa Detroit Shockille suoraan kolmessa ottelussa.
Historia > San Antonio Stars (2014–)

Vuodesta 2014 joukkue lyhensi nimensä San Antonio Starsiksi.
Historia > Pelaajat

Silver Starsin tehokkaimpia pelaajia hyökkäyspäässä ovat 2000-vuosikymmenen puolivälin jälkeen olleet laitahyökkääjänä pelaava Sophia Young ja takamiehen pelipaikalla pelaava Becky Hammon. Young, jonka Silver Stars varasi WNBA:n vuoden 2006 varaustilaisuuden ensimmäisen kierroksen neljäntenä pelaajana, on ollut pistekeskiarvon perusteella joukkueen tehokkain kausina 2006 ja 2010. Hammon, joka siirtyi joukkueeseen vuonna 2007 New York Libertystä, puolestaan kausina 2007, 2008, 2009 ja 2011.
Utah Starzzin aikana joukkueen parhaita pistenaisia olivat pistekeskiarvolla mitattuna laitahyökkääjä Wendy Palmer kausina 1997 ja 1998, laitahyökkääjä Natalie Williams kausina 1999–2001 ja laitahyökkääjä Adrienne Goodson kaudella 2002. San Antonioon muuton jälkeen takamies Marie Ferdinand-Harris oli joukkueen paras pistenainen kausina 2003 ja 2005 ja laitahyökkääjä LaToya Thomas kaudella 2004.
Pudotuspeleissä 2008, joissa Silver Stars eteni WNBA:n loppuotteluihin, sen aloitusviisikossa pelasivat vakituisesti Becky Hammon, Vickie Johnson, Erin Perperoglou, Ann Wauters ja Sophia Young. Heidän lisäkseen joukkueen kaikissa tuon vuoden pudotuspeliotteluissa pelasi Ruth Riley.
Pelaajat > Entisiä pelaajia

Jennifer Azzi (2000–2003)
Jelena Baranova (1997–1999)
Debbie Black (1999)
Małgorzata Dydek (1998–2004)
Katie Feenstra (2005–2006)
Marie Ferdinand-Harris (2001–2007)
Adrienne Goodson (1999–2004)
Becky Hammon (2007–2014)
Korie Hlede (1999–2001)
Shannon Johnson (2004–2006)
Wendy Palmer (1997–1999, 2005)
Ruth Riley (2007–2011)
LaToya Thomas (2004–2006)
Kim Williams (1997–1998)
Natalie Williams (1999–2002)
Aiheesta muualla

San Antonio Starsin verkkosivut (Arkistoitu – Internet Archive) (englanniksi)
| Itäinen konferenssi | Itäinen konferenssi | Läntinen konferenssi | Läntinen konferenssi |  |  |
| --- | --- | --- | --- | --- | --- |
| Atlanta Dream | Indiana Fever | Dallas Wings | Minnesota Lynx |  |  |
| Chicago Sky | New York Liberty | Las Vegas Aces | Phoenix Mercury |  |  |
| Connecticut Sun | Washington Mystics | Los Angeles Sparks | Seattle Storm |  |  |
Entiset WNBA-seurat: Charlotte Sting ·  Cleveland Rockers ·  Houston Comets ·  Miami Sol ·  Portland Fire ·  Sacramento Monarchs
Tapahtumat: Tähdistöottelu ·  Loppuottelut ·  Pudotuspelit
Virginia City

Virginia City voi tarkoittaa seuraavia:
Virginia City, kunta Montanassa
Virginia City, historiallinen kaivoskaupunki Nevadassa
Virginia City, autioitunut kaupunki Texasissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Virginia City”, voi hakea sivunnimihaulla, laajalla sivunnimihaulla tai tekstihaulla.